钦定古今图书集成/理学汇编/文学典/第112卷 > 汤任尹
## 钦定古今图书集成/理学汇编/文学典/第112卷 > 汤任尹

按《无为州志》：“任尹，字佛肩，国子生，官大宁断事。少豪
侠，宾客四方至者，款接无虚日。好为诗歌古文词，日
与同郡名流徜徉吟咏。及出游金陵吴越，一时宿儒
钜公如屠纬真、王百谷、董思白诸先生，咸推为骚坛
领袖。书法南宫，多所摹榻。著有《桃屏石》《吴越游草》
《双湖吟》诸集。太史李本宁征君陈仲醇序之。”